b'\n_START_ARTICLE_\nHvitkronespurv\n_START_PARAGRAPH_\nHvitkronespurv (Zonotrichia leucophrys) er en middels stor spurv som h\xc3\xb8rer til i Amerika. Som voksen er den om lag 18 cm lang. Den har svarte og hvite striper p\xc3\xa5 hodet. Ansiktet er gr\xc3\xa5tt, \xc3\xb8vre del av kroppen er brunstripet. Den har lang stjert og gr\xc3\xa5 og brune vinger. Reiret bygges i busker eller p\xc3\xa5 bakken. De legger 3-5 brungr\xc3\xa5 eller gr\xc3\xb8nnbl\xc3\xa5 egg. Den holder til i nordlige Canada og vestlige del av USA og overvintrer i det s\xc3\xb8rlige USA.\n_START_SECTION_\nObservasjoner i Norge\n_START_PARAGRAPH_\nFuglen er sv\xc3\xa6rt sjelden i Europa, det er bare observert mellom fem og ti fugler her. Men i oktober 2009 tok mange ornitologer og fuglekikkere turen til Ona for \xc3\xa5 se p\xc3\xa5 den sjeldne fuglen. Det var et ungt eksemplar av arten, og man regnet med at den hadde fulgt med vinden over Atlanterhavet.'